**10. Epäjumalanpalvelus** - 2.Moos.24:12-18; 31:18; luvut 32 ja 34. - **Matt. 6:21**

**Johdanto:** Jumala antoi meille 10 käskyä elämän ohjekirjaksi, muistatko, mikä olikaan eka käsky? - ”Minä olen Herra sinun Jumalasi, sinulla ei saa olla muita jumalia” (2.Moos.20:3). Eli Jumala haluaa saada ekan sijan sun elämässä, olla sulle kaikista tärkein. Jeesus itse opetti meille näin: Matt. 6: 21 ”Missä on aarteesi, siellä on myös sydämesi.” Eli se, mikä on sulle kallisarvoisinta ja tärkeintä, se hallitsee sun elämääsi.

Tutkitaanpa, kuka johtikaan Israelin kansaa ja ketä he palvelivat.

**Kuva 1**

Israelin kansa oli opetellut tuntemaan Jumalaa ja hänen tahtoaan Siinain vuoren juurella. Siellä Jumala jälleen pyysi Moosesta tulemaan vuorelle. Mooseksen mukaan lähti hänen avustajansa Joosua, mutta Joosua jäi odottamaan, kun Mooses kiipesi vielä ylemmäs vuorelle. Pilvi peitti vuoren kuudeksi päiväksi. Seitsemäntenä päivänä Mooses näki pilven, joka näytti siltä kuin olisi ollut tulessa ja Jumala kutsui Moosesta pilven keskeltä! Neljäkymmentä päivää ja yötä Mooses oli Jumalan seurassa! Sen on täytynyt olla Moosekselle ainutlaatuinen kokemus! **Mitähän Jumala nyt puhui Moosekselle?** Jumala antoi Moosekselle ohjeita, kuinka rakentaa pyhäkkö, telttamaja, Jumalalle**. Jumala halusi elää kansansa keskellä**.

**Jumala haluaa elää sinunkin luonasi**, mutta hän ei tarvitse siihen majaa. Kun uskot Jeesukseen, hän asuu sinussa Pyhän Henkensä kautta. **(Ristirinnassa ukko)** Et voi nähdä häntä silmilläsi, mutta hän on luvannut olla kanssasi ihan joka hetki. Ja kun Hän asuu sinussa, hän ohjaa ajatuksiasi, tekojasi, sanojasi, ihan koko elämääsi. **Sinä voit myös viettää erityistä aikaa Jumalan lähellä, eikä sinut tarvitse kiivetä millekään vuorelle, ota Raamattu käteen lue ja rukoile.** Jumalan Pyhä Henki auttaa sua ymmärtämään, mitä Jumala sulle sanoo ja saat ihan omin sanoin puhua Jumalalle. Hän myös auttaa sinua elämään Jumalan sanan mukaan. **Kun sinä annat Jumalalle aikaasi, ja Jumalan tahdon toteuttaminen on elämäsi tärkein asia, kallisarvoinen aarteesi, silloin asetat Jumalan ykköstilalle elämässäsi.**

**Kuva 2**

**Ennen kuin Mooses lähti vuorelta alas, Jumala antoi hänelle kaksi suurta kivitaulua, joihin Hän oli kirjoittanut käskynsä,** jotta Mooses voi opettaa ne kansalle. Raamatussa kerrotaan, että Jumala oli kirjoittanut ne omalla kädellään.

**Voitko kuvitella, että sinulla olisi jotain Jumalan omakätisesti kirjoittamaa**? Mooseksella ja kansalla oli vain pieni osa Jumalan kirjoittamasta Sanasta, mutta meillä on Raamatussa koko Jumalan Sana! Ja sinä voit sitä itse lukea. Se ei tietenkään ole nyt sen näköinen, kun alkuperäiset laintaulut eikä Jumalan konkreettisesti kirjoittama. Mutta sisältö on juuri se alkuperäinen, mitä Jumala tahtoo sulle sanoa. Mikään ei ole sen kallisarvoisempaa kuin Jumalan Sana.

**Kuva 3**

Mooses oli siellä vuorella yli kuukauden. Ja päivästä toiseen kansa odotti Mooseksen paluuta, eikä häntä näkynyt.

Ihmiset rupesivat jo miettimään, että mitähän sille on tapahtunut. Niinpä kansa meni Mooseksen veljen, Aaronin luo ja sanoi hänelle: **2.Moos.32:1 - Olivatko he jo unohtaneet, kuinka he vähän aiemmin olivat luvanneet yksimielisesti totella Jumalan käskyjä?** Mitä käskyä he nyt rikkoivat? "Sinulla ei saa olla muita jumalia" ja Jumala oli sanonut, myös että "älä tee itsellesi patsasta äläkä muutakaan jumalankuvaa" (2.Moos.20:3-4). Kansan olisi pitänyt muistaa, että oli väärin tehdä itse oma jumala. Ja kyllä niiden sekin piti tietää, ettei oo ketään muuta oikeaa Jumalaa kuin yksi. Mutta kaikki sellaiset ajatukset tuntuivat olevan nyt poissa.

**Mitäs Aaron teki?** Hänhän oli Mooseksen apuna johtanut kansan pois Egyptistäkin ja nähnyt Jumalan voiman ja huolenpidon. Muistuttiko hän heitä Jumalan käskyistä ja siitä, että tärkeintä on kuunnella Jumalaa ja toimia sen mukaan. Ei. Aaron sanoi israelilaisille: ”Ottakaa pois kultaiset korvakorut ja tuokaa ne minulle.”

**Kuva 4**

Aaron sulatti kansan kulta-aarteet ja valoi siitä kultaisen sonnipatsaan. Heidän aarteistaan tuli epäjumala. Ihmiset olivat innoissaan ja huusivat: ”Katsokaa! Tuossa on jumalamme, joka toi meidät pois Egyptistä!” **He hylkäsivät Ainoan oikean Jumalan, joka oli heidät pelastanut vapauteen ja oli viemässä Luvattuun maahan.**

**Essi ja Elmeri**

Israelin kansa rakensi itselleen epäjumalan. Mutta minkälaisia epäjumalia mulla ja sulla voi olla? **Epäjumala on mikä/kuka tahansa, mikä tulee sinulle rakkaammaksi ja tärkeämmäksi kuin Jumala. Se vaikuttaa sun ajankäyttöön, valintoihin, ja ihan kaikkeen sun elämässä. (Aarrekartta aloituksesta)** Jos sulle raha on kaikista tärkeintä, se on silloin sun Jumala. Tai erilaiset tavarat, vaikka älypuhelin, voi tulla tärkeämmäksi kuin Jumala. Myös harrastukset, ulkonäkö, joku idoli, tai vaikka kaveriporukka ja heidän mielipiteensä tms. Mutta auttaako joku näistä aina? Ei, ei niillä ainakaan taivaaseen pääse. Nehän ovat itsessään ihan hyviä ja mukavia asioita, mutta jos niistä tulee tärkeämpi kuin Jumala, niin silloin menee mönkään. **Mitäs se Jeesus meille sanoikaan: Matt.6:21.** Jumala haluaa, että hän ja Hänen sanansa on sulle kallisarvoinen aarre ja että kaikessa kyselet, mikä on Jumalan tahdon mukaista ja kuljet sen mukaan. Sillä on siunaus, vaikka joskus joudut odottamaan Jumalan vastauksia. **Jumala tahtoo johtaa sun harrastuksia, elämäsi kavereitten kanssa, rahankäyttöäsi, omaisuuttasi… ihan kaikkea sillä kaikki se on lahjaa Jumalalta.**

**Kuva 5**

Aaron rakensi sonnipatsaan eteen myös alttarin ja sanoi: ”Huomenna vietämme erityistä juhlaa Herran kunniaksi.” **Mitä Aaron oikein tarkoitti?** Hänhän näytti ajattelevan, että he voisivat palvoa sekä kultaista sonnia että samalla Jumalaa! Vaikka Jumala oli sanonut, ettei saa olla muita jumalia.

Kun kansa oli tuonut uhrinsa, he istuutuivat syömään ja viettivät hillitöntä juhlaa.. Jumala näki kaiken sen. Jumala oli todella vihainen ja pettynytkin varmasti. Hän sanoi Moosekselle, joka oli vielä siellä vuorella, sen mitä kansa oli tehnyt ja sanoi, että Hän aikoo tuhota koko kansa, paitsi ei Moosesta ja Hänen perhettään. Mooses kuitenkin rukoili Jumalaa, että Herra, älä tuhoa omaa kansaasi ja Jumala vastasi rukoukseen eikä tuhonnut kansaa.

**Kuva 6**

**Mooses palasi vuorelta mukanaan Kymmenen käskyn laintaulut.** Kun hän näki kansan tanssivan kultaisen sonnin ympärillä, hän raivostui! Mooses murskasi kivitaulut, koska hän oli hyvin vihainen kansalle, joka oli tehnyt syntiä Jumalaa vastaan. Sitten Mooses sulatti kultaisen sonnin tulessa. Hän jauhoi kullan hienoksi, heitti jauheen veteen ja juotti sen kansalle.

Mooses kysyi veljeltään Aaronilta: ”Mitä pahaa tämä kansa on tehnyt sinulle, kun johdatit sen näin suureen syntiin?” Aaron vastasi: ”Älä ole niin vihainen. Muista, miten syntinen tämä kansa on. He pyysivät minua tekemään jumalan, joka johtaisi heitä, joten pyysin heitä antamaan minulle kultaesineensä. Kun heitin kullan tuleen, ja siitä syntyi tuo sonni.” **Aaronin olisi tullut johtaa kansa etsimään Jumalan tahtoa ja odottamaan, mitä Jumala tekee.** Mutta sen sijaan Aaron päästi kansan valloilleen ja tekemään syntiä ja oli siinä itse täysin mukana, vaikka yrittikin pakoilla vastuutaan asiassa.

Jokainen meistä kohtaa kiusauksia tehdä vastoin Jumalan tahtoa. Se ei ole väärin. **Mutta mistä sinä voit saada voiman kestää kiusaukset, niin ettet tee syntiä, vaan haluat tehdä Jumalan tahdon mukaisia asioita?** Raamatussa sanotaan, että ”Kestän kaiken hänen avullaan, joka antaa minulle voima” Fil. 4:13 – itse Jeesus antaa sinulle voiman elää Jumalan mielenmukaisesti. **Silloin, kun Jumalan tahdon tunteminen on sinulle tärkeintä, sinä rukoillen kysyt Jeesukselta, mikä hänen tahtonsa on ja pyydät häneltä voimaa elää sen mukaan, hän lupaa auttaa sinua.**

**Kuva 7**

Mooses sanoi Israelin kansalle, että joka haluaa seurata Jumalaa, tulkoon hänen luokseen. Ne, jotka eivät tulleet eivät kärsivät rangaistuksen. Tuhansia kuoli tuona päivänä, muttei suinkaan kaikki. Heti seuraavana päivänä Mooses muistutti kansaa siitä, että he olivat tehneet syntiä Jumalaa vastaan. Mooses kertoi kansalle, että hän menisi ylös vuorelle puhumaan Jumalan kanssa. Hän rukoilisi heidän puolestaan, että he saisivat syntinsä anteeksi.

**Kuva 8**

Mooses sanoi Jumalalle: **2. Moos. 32:31,32** Mooses oli valmis itse kärsimän kansan puolesta, jotta he saisivat anteeksi. **Mutta voisiko Mooses sovittaa kansan synnit? Ei. Vain Jeesus voi sen tehdä.** Jumala käski Moosesta veistämään kaksi entisten kaltaista kivitaulua, jotta Jumala kirjoittaa niihin samat sanat, jotka olivat rikkoutuneissa tauluissa. Mooses veisti kaksi kivitaulua ja meni ylös Siinainvuorelle varhain seuraavana aamuna, kuten Jumala oli häntä käskenyt ja Jumala sanoi hänelle: **2. Moos. 34:6b-7a** **Jeesusta rankaistiinkin sun ja mun puolesta.**

Mooses polvistui Jumalan eteen ja pyysi vielä, että Jumala antaisi anteeksi ja ottaisi heidät omaksensa, kulkisi heidän kanssaan edelleen. Niin Jumala uudisti liittonsa, että kun kansa noudattaa Jumalan tahtoa, Jumala on heidän kanssaan. Jumala käski Mooseksen kirjoittaa liiton ehdot, eli 10 käskyä uusiin kivitauluihin.

**Kuva 9**

**Kun Mooses tuli alas vuorelta laintaulujen kanssa, hänen kasvonsa säteilivät, koska hän oli puhunut Jumalan kanssa. Itse hän ei sitä nähnyt, mutta muut näkivät.**

Aina, kun sinä vietät aikaasi Jumalan kanssa, Raamattua lukien tai kuunnellen sekä rukoillen, etsien Jumalan tahtoa, se muuttaa sinua, vaikket sitä itse aina huomaisikaan. Sinä pysyt itsessäsi tavallisena syntisenä, anteeksiantamusta tarvitsevana ihmisenä, mutta Jumalan valo loistaa sun kauttasi. Muutkin näkevät sen, että Jeesus asuu sinussa ja on sinun pelastajasi, sinun aarteesi. Jumalan totuus ja rakkaus välittyy sinun kauttasi toisillekin. **Sinun elämässäsi on totta tämä kohta: Matt. 6:21 Ja se vaikuttaa sun koko elämään.**

Vaikka Israelin kansa hylkäsi Jumalansa, Jumala oli kuitenkin heitä kohtaan uskollinen ja matka luvattua maata kohti jatkui. Ensi kerralla kuulemme niistä seikkailuista lisää.

**Mikä sana sopii tyhjälle viivalle?**

1. Mooses oli neljäkymmentä päivää ja yötä vuorella \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kanssa.
2. Jumala antoi Moosekselle \_\_\_\_\_\_\_\_\_\_\_\_\_\_\_\_\_\_\_\_\_\_\_\_, joihin hän oli kirjoittanut käskynsä.
3. Kun Mooses viipyi pitkään vuorella, kansa pyysi Aaronia rakentamaan heille \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, joka johtaa heitä heidän matkallaan.
4. Aaron sulatti kansan kulta-aarteet ja valoi niistä \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. Kansa hylkäsi ainoan, oikean \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ja palvoi epäjumalaa.
6. Jumala näki kansan epäjumalanpalveluksen, hän aikoi \_\_\_\_\_\_\_\_\_\_\_\_\_\_\_\_\_\_\_\_\_\_\_\_ kansan.
7. Kun Mooses palasi vuorelta, hän \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kivitaulut.
8. Mooses meni uudestaan vuorelle ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, että se saisivat syntinsä anteeksi.
9. Kun Mooses oli puhunut Jumalan kanssa, hänen kasvonsa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2. Vastaa omin sanoin:**

1. Mikä sinulle elämässäsi on kaikista tärkeintä?

2. Miten sinä voit viettää aikaasi Jumalan kanssa?

**Essi ja Elmeri Epäjumalanpalvelus**

* **Ennen opetusta**

Essi (innoissaan): Joko sä Elmeri kuulit, mitä mä sain Saanalta?

**Elmeri: No, en oo kuullut! Varmaan jotain tosi hienoa, kun oot noin innoissaan.**

Essi: Sellaisen pienen, upean, kiiltävän kiven. Tuntuu, että se oikein loistaa auringon paisteessa.

**Elmeri: Vau! Mitä teet sillä?**

Essi: Aattelin pyytää iskää, että se tekisi siihen reiän, jotta voisin tehdä siitä kaulakorun. Mä tahdon pitää sen aina mukanani, ettei kukaan varastaisi sitä multa, eikä se vahingoittuisi mitenkään.

**Elmeri: Se taitaa olla sulle melkoinen aarre!**

Essi: Todellakin! En myisi sitä mistään hinnasta.

**Elmeri: Miksi se on sulle niin tärkeä?**

Essi: Saana oli löytänyt sen jostain joen rannasta, kun he olivat reissussa ulkomailla. Se on hyvin kallisarvoinen, mutta hän halusi antaa sen mulle. Saana sanoi, että se on onnenkivi.

**Elmeri: Täh? Meinaatko, että se tuo sulle jotain erityistä onnea ja menestystä?**

Essi: Joo, se on mulle tärkeämpi kuin mikään muu.

**Elmeri: Mut sehän on vain kivi. Älä nyt sellaiseen luota.**

Essi: Niin, mutta ei kai se sun jalkapallo ole sen kummoisempi, mutta silti sun koko elämä tuntuu pyörivän sen ympärillä. Vai mitä sanot?

**Elmeri: Mut eihän se oo huono juttu oo, jos harrastaa jalkapallon peluuta?**

Essi: Ei suinkaan, se on tosi hyvä! Mutta ootko miettinyt, että mihin sun aika ja rahat menevät, ja mikä sun yleisin puheen aihe on… ja mikä vaikuttaa sun elämän valintoihinkin, ihan kaikkeen.

**Elmeri: Hmm. Jalkapallo taitaa olla vastaus joka kysymykseen.**

Essi: Eikö se oo sulle sitten sellainen aarre, mistä et halua luopua ja jonka sä uskot tuovan sulle kaikkea hyvää? Eihän se muuten sulle ois kallisarvoisen tärkeä.

**Elmeri: Taidat puhua totta! Oiskohan meidän molempien syytä miettiä, että mikä meidän elämäämme johtaa?**

Essi: Ehkäpä! Luulisin, että nyt ainakin ollaan oikeassa paikassa sitä pohtimassa, kun kuullaan raamattuopetus.

**Essi ja Elmeri Epäjumalanpalvelus**

* **opetuksen jälkeen**

**Elmeri: Voi ei! Miten se voi olla mahdollista, että he tekivät itselleen epäjumalan?**

Essi: Niinpä, mutta kylläpä epäjumalan tekeminen taitaa meiltäkin onnistua.

**Elmeri: Mitä tarkoitat? Minkälaisia epäjumalia meillä muka voi olla?**

Essi: No, justhan me pohdittiin sitä, mikä tai kuka meidän elämäämme johtaa. Mut kuunnellaan nyt…

**Essi ja Elmeri Epäjumalanpalvelus**

* **opetuksen jälkeen**

**Elmeri: Hei, nyt mä ymmärrän. Jalkapallo on ihan huippujuttu, se on lahja Jumalalta, mutta se ei saisi hallita mun elämää.**

Essi: Ja minäkin voin iloita siitä kauniista kivestä ja käyttää sitä koruna, mutta Jumala on ainoa, joka voi mulle todellisen onnen tuoda.

**Elmeri: Eipä sitä aina huomaakaan, kuinka helposti monista hyvistä asioista voin itse rakentaa itselleni epäjumalan.**

Essi: Niinpä! Jumala on antanut meille paljon aarteita, mistä saamme iloita, mutta mikään niistä ei saa viedä Jumalan paikkaa meidän elämässämme.

**Elmeri: Joo, Jumalan tunteminen ja Jumalan sana, on kallisarvoisin aarre, mitä meillä voi olla, sillä Jumalassa on meidän todellinen onnemme ja apumme.**

Essi: Se on myös ihmeellinen aarre, kun se saa meidätkin loistamaan!

**Elmeri: Häh! Mitä sä nyt tarkoitat?**

Essi: Mooses vietti aikaa Jumalan kanssa, kuunteli mitä Jumala hänelle puhui, niin sen jälkeen kaikki muut näkivät, kuinka Mooseksen kasvot säteilivät.

**Elmeri: Aivan! Mäkin mietin, että jos mä joskus olisin maailman paras jalkapalloilija, niin mun silmät varmaan loistaisivat onnesta, mutta se olisi pientä sen rinnalla, että Jumalan valo saa loistaa minusta toisillekin.**

Essi: Voisiko ajatella, että Jumalan sana on mun kallisarvoinen aarteeni ja Jumala sen kautta johtaa mun koko elämääni. Mutta mä olen myös yhdensortin aarre, jonka kautta Jumalan rakkaus ja totuus heijastuu toisillekin, vaikken minä sitä itse näekään.

**Elmeri: Aika hyvä ajatus! Mä ainakin tahdon etsiä Jumalan sanan aarteita elämääni ja rukoilen, että Jumalan sana saisi olla aina mulle kaikista rakkain ja tärkein.**

Essi: Niin minäkin! Rukoillaan myös sitä, että osattaisi käyttää aikamme, rahamme, harrastuksemme, lahjamme, kaikki mitä meillä on, Jumalan kunniaksi.

**Elmeri: Jeps, niin teemme! Muistetaan, että siellä missä on aarteemme, siellä on sydämemme!**